Verenpainetaudin ja glaukooman yhteydestä lisää näyttöä - MTVuutiset.fi
Glaukooma on näkövammaisuutta aiheuttava silmäsairaus. Lehtikuva
Julkaistu 04.04.2017 19:30
Tuoreet tutkimustulokset vahvistavat entisestäänkin näyttöä, että verenpainetautia sairastavat voivat sairastua glaukooma-silmäsairauteen muita herkemmin.
Rekisteritietojen perusteella verenpainetautia potevien riski sairastua avokulmaglaukoomaan oli 16 prosenttia suurempi kuin verrokkien, joiden verenpaine ei ollut koholla. Tämä havaittiin 11-vuotisen seurannan aikana.
Sairastumisriski havaittiin kaikenikäisillä, mutta alle 65-vuotiailla verenpainepotilailla se oli jonkin verran voimakkaampi kuin vanhemmilla.
Glaukooma on hitaasti etenevä, näkövammaisuutta aiheuttava silmäsairaus. Se yleistyy iän myötä, ja valtaosa hoidettavista potilaista on yli 65-vuotiaita. Silmänpaineen alentaminen on ainoa tunnettu hoito glaukoomaan.
Glaukooma tulee salakavalasti
Miten glaukoomaa hoidetaan? Mitkä asiat lisäävät glaukoomaan sairastumisen riskiä? Silmätautien erikoislääkäri Jaana Hietanen ja glaukoomaa sairastava teatterineuvos Eila Roine kertoivat sairaudesta Studio55.fi-lähetyksessä.
Silmäsairaudet Verenpaine